સંતના પ્રેમને વશ, સંગીત નૃત્યના દિગ્ગજ કલાકારો સૌરાષ્ટ્રના દૂરના સ્થાન સુધી પ્રતિવર્ષ આવતા રહ્યાં છે. જેઓ આવ્યા છે તેઓ આ મહોત્સવનો ગૌરવપૂર્વક ઉલ્લેખ કરે છે. સર્વશ્રી પં. રવિશંકર, ઉસ્તાદ બિસ્મિલ્લાખાઁ, વી.જી.જોગ, કિસન મહારાજ, બિરજુ મહારાજ, જસરાજજી, ભીમસેન જોશી, કુમાર ગંધર્વ, ગોપીકૃષ્ણ, રામનારાયણ, નિખિલ બેનર્જી, વિલાયતખાઁ વગેરેએ શ્રી હનુમાનજી મહારાજની મૂર્તિ પાસે સ્વર નૃત્ય વંદના કરી છે. તો વળી અનેક યુવા પ્રતિભાઓ પણ અવિસ્મરણીય પ્રસ્તુતિ કરી ચૂકી છે.